hu hu hu hu pl hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu es hu hu hu hu hu hu hu hu hu hu hu hu hu hu hu hu hu hu hu en is hu hu hu hu hu en hu en hu en en hu hu hu hu hu hu en en hu hu hu hu hu hu hu en en hu en hu en en hu en hu hu hu hu en hu hu hu en hu hu hu en hu hu hu en hu hu en hu hu hu hu hu en en hu en hu en hu en hu hu hu en hu hu hu en hu hu hu hu en en hu hu hu en hu en hu hu hu hu hu hu en hu en hu en hu en hu hu hu en hu hu hu en hu sl hu en hu hu en en hu en hu hu hu hu hu hu en en hu en hu hu id hu hu en hu en hu hu hu en en hu en ru de de hu en hu en hu en hu en en hu hu en en hu en hu es hu hu hu hu hu hu hu hu en hu hu hu hu hu hu hu hu hu hu hu en ca hu hu hu hu hu hu hu hu hu hu hu hu hu hu de hu hu fy
BRONCHIPRET SZIRUP GYEREKEKNEK 50 ML
A kosár tartalma 0 termék.
A kiválasztott termék sikeresen a kosárba került.
FÁJDALOM- ÉS LÁZCSILLAPÍTÁS, MEGHŰLÉS, KÖHÖGÉS
Szív- és érrendszerre hatók, koleszterin szintet csökkentők
BRONCHIPRET SZIRUP GYEREKEKNEK 50 ML
1 643 Ft + ÁFA
A kockázatokról és a mellékhatásokról olvassa el a (beteg)tájékoztatót, vagy kérdezze meg kezelőorvosát, gyógyszerészét!
Betegtájékoztató: INFORMÁCIÓK A FELHASZNÁLÓ SZÁMÁRA
Olvassa el figyelmesen az alábbi betegtájékoztatót, mely az Ön számára fontos információkat tartalmaz!
Ez a gyógyszer orvosi rendelvény nélkül kapható. Mindemellett az optimális hatás érdekében elengedhetetlen e gyógyszer körültekintő bevétele.
-                Tartsa meg a betegtájékoztatót, mert a benne szereplő információkra a későbbiekben is szüksége lehet!
-                További információkért vagy tanácsért forduljon gyógyszerészéhez!
-                Sürgősen forduljon orvosához, ha tünetei 7 napon belül nem enyhülnek, vagy éppen súlyosbodnak!
-                Ha bármely mellékhatás súlyossá válik, vagy ha a betegtájékoztatóban felsorolt mellékhatásokon kívül egyéb tünetet észlel, kérjük, értesítse orvosát vagy gyógyszerészét.
1.             Milyen típusú gyógyszer a Bronchipret szirup és milyen betegségek esetén alkalmazható?
2.             Tudnivalók a Bronchipret szirup alkalmazása előtt
3.             Hogyan kell alkalmazni a Bronchipret szirupot?
5.             Hogyan kell Bronchipret szirupot tárolni?
1.      MILYEN TÍPUSÚ GYÓGYSZER A BRONCHIPRET SZIRUP ÉS MILYEN BETEGSÉGEK ESETÉN ALKALMAZHATÓ?
Növényi eredetű hatóanyagokat tartalmazó, hörghurut kezelésére szolgáló készítmény, köptető. Heveny és idült hörghurut fellángolása esetén alkalmazható, amikor fokozott váladékképződés és köhögés áll előtérben.
2.      TUDNIVALÓK A BRONCHIPRET SZIRUP ALKALMAZÁSA ELŐTT
Ne alkalmazza a Bronchipret szirupot,
-                ha Ön allergiás (túlérzékeny) a hatóanyagokra vagy a készítmény egyéb összetevőjére.
-                Így ezt a gyógyszerkészítményt nem kaphatja olyan beteg, akinél a borostyánlevél, a kakukkfű vagy az ajakosvirágúak (Labiatae) közé tartozó egyéb növény, nyírfa, ürömfű, zeller valamely komponense vagy a készítmény bármely egyéb alkotórésze (pl. alkohol) túlérzékenységi reakciót okoz;
-                ha Ön egy ritka, örökletes anyagcserezavarban, a fruktóz‑intoleranciában (gyümölcscukor-érzékenység) szenved, a készítmény (maltit‑tartalma miatt) nem javasolt!
-                A Bronchipret szirup fokozott elővigyázatossággal alkalmazható:
4 évesnél fiatalabb gyermekeknél a készítmény alkalmazása nem ajánlott, mivel csupán elégtelen mennyiségű adat áll rendelkezésre a 4 évesnél fiatalabb gyermekekre vonatkozóan.
-                Forduljon kezelőorvosához, ha a kezelés első hetében a tünetek nem javulnak, esetleg rosszabbodnak, vagy ha az alábbi tüneteket észleli: nehézlégzés, láz, gennyes vagy véres köpet!
A kezelés ideje alatt szedett egyéb gyógyszerek:
Jelenleg gyógyszerkölcsönhatás és egyéb zavaró kombináció nem ismert.
Feltétlenül tájékoztassa kezelőorvosát vagy gyógyszerészét a jelenleg vagy nemrégiben szedett gyógyszereiről, beleértve a vény nélkül kapható készítményeket is!
Terhes nőknél és szoptatás alatt történő alkalmazására vonatkozóan nem állnak rendelkezésre megfelelő adatok, ezért ezen állapotokban a készítmény alkalmazása nem javasolt.
Kérdéseivel bármely gyógyszer szedése előtt forduljon orvosához vagy gyógyszerészéhez!
A készítmény hatásai a gépjárművezetéshez és gépek kezeléséhez szükséges képességekre:
A Bronchipret szirup az előírt dózisban alkalmazva nem befolyásolja a járművezetéshez és gépek kezeléséhez szükséges képességeket.
Fontos információk a Bronchipret szirup egyes összetevőiről:
A Bronchipret szirup nyák- és hörgőgörcsoldó hatású, légúti betegségek kezelésére szolgáló, jól tűrhető növényi hatóanyagokat tartalmazó készítmény. A gyulladás következtében mind akut, mind krónikus hörghurut (bronchitis) esetén többnyire sűrű váladék képződik, amely a légutak nyálkahártyájának természetes öntisztuló mechanizmusát zavarja, ez káros hatású, mert a légúti funkciót – a szervezet oxigénellátását – hátrányosan befolyásolja. A Bronchipret szirupban lévő gyógynövények – a kakukkfű (Thymi herba) és a borostyánlevél (Hederae helicis folia) – nyákoldó és enyhén hörgőgörcsoldó hatásúak, amelynek a hörghurut lezajlásának bizonyos szakaszaiban van jelentősége. A váladékot elfolyósító hatás a légutak megfelelő mirigyeinek serkentésével alakul ki.
-                Amennyiben orvosa korábban már figyelmeztette Önt, hogy bizonyos cukrokra (pl. gyümölcscukorra, fruktózra, maltitra) érzékeny, kérjük a gyógyszer alkalmazása előtt kérje orvosa tanácsát!
-                A készítmény 5,5-7% (V/V) alkoholt tartalmaz: 1 ml (=1,23 g) szirupban 0,055 g alkohol van. Alkoholizmusban szenvedők számára a készítmény káros hatású. Az alkoholtartalmat figyelembe kell venni terhes nőknél, illetve szoptató anyáknál, az előírtnál nagyobb dózist alkalmazó gyermekeknél, és az olyan magas kockázatú csoportoknál, mint amilyenek a  májbetegségben, epilepsziában, agysérülésben vagy betegségben szenvedő betegek.
-                Információ cukorbetegeknek: A szirup egyetlen dózisa átlagosan kevesebb, mint 0,18 kenyéregységnek megfelelő szénhidrátot tartalmaz.
3.      HOGYAN KELL ALKALMAZNI A BRONCHIPRET SZIRUPOT ?
Amennyiben nem biztos az adagolást illetően, forduljon orvosához vagy gyógyszerészéhez!
Ha az orvos másként nem rendeli, a Bronchipret szirupot az alábbi táblázat szerint adagolja naponta 3-szor! Az adag kiméréséhez használja a mellékelt műanyag adagolópoharat!
4-6 éves gyermekeknek                                               3,2 ml
6-12 éves gyermekeknek                                  4,3 ml
12 év feletti fiataloknak és felnőtteknek             5,4 ml
A készítményt hígítás nélkül kell bevenni, de a bevétel után lehet egyéb folyadékot fogyasztani (pl. 1 pohár vizet).
A kezelés időtartamát a betegség súlyossága határozza meg. Egyhetes kezelés után sem javuló – esetleg rosszabbodó – tünetek esetén (pl. ha nehézlégzés, láz, gennyes köpet jelentkezik) orvoshoz kell fordulni.
Ha az előírtnál több Bronchipret szirupot vett be
Véletlen vagy szándékos túladagolásról tapasztalatok nem állnak rendelkezésre.
Lehetséges tünetek: gyomorpanasz, hányás, hasmenés.
Javasolt kezelése: tüneti terápia.
Ha elfelejtette bevenni a Bronchipret szirupot:
A soron következő adagolási időpontban ne alkalmazzon kétszeres adagot a kihagyott adag pótlására!
A mellékhatások értékelésére az alábbi gyakorisági kategóriák szerint került sor:
Nagyon gyakori: 10‑ből több mint egy betegnél fordul elő
Gyakori 100‑ból egynél több, de 10‑ből egynél kevesebb betegnél fordul elő
Nem gyakori: 1000‑ből egynél több, de 100‑ból egynél kevesebb betegnél fordul elő
Ritka: 1000‑ből egynél kevesebb betegnél fordul elő
Nagyon ritka: 10 000‑ből egynél kevesebb betegnél fordul elő
Nem ismert gyakoriságú: a gyakoriságot a rendelkezésre álló adatok alapján nem lehet megbecsülni.
Immunrendszeri betegségek és tünetek (lásd még „A bőr és a bőralatti szövet betegségei és tünetei” és a „Légzőrendszeri, mellkasi és mediastinalis betegségek és tünetek”
Túlérzékenységi reakciók, pl. csalánkiütés, az arc és a száj duzzanata
Légzőrendszeri, mellkasi és mediastinalis betegségek és tünetek
Nehézlégzés, a garat duzzanata.
Emésztőrendszeri betegségek és tünetek
Emésztőrendszeri rendellenességek, pl. görcsök, hányinger és hányás
A bőr és a bőralatti szövet betegségei és tünetei
Túlérzékenységi (allergiás) reakció bekövetkeztekor a Bronchipret szirup alkalmazását azonnal fel kell függeszteni, és többet nem lehet alkalmazni.
Ha bármely mellékhatás súlyossá válik, vagy ha a betegtájékoztatóban felsorolt mellékhatásokon kívül egyéb tünetet észlel, kérjük, értesítse orvosát vagy gyógyszerészét!
5.      HOGYAN KELL A BRONCHIPRET SZIRUPOT TÁROLNI?
A gyógyszer gyermekektől elzárva tartandó!
Legfeljebb 25ºC-on, az eredeti csomagolásban tárolandó.
Felbontás után 6 hónapig tartható el.
A csomagoláson feltüntetett lejárati idő (Felh.:) után ne alkalmazza a Bronchipret szirupot.
A lejárati idő a megadott hónap utolsó napjára vonatkozik.
A gyógyszereket nem szabad a szennyvízzel vagy a háztartási hulladékkal együtt megsemmisíteni. Kérdezze meg gyógyszerészét, hogy szükségtelenné vált gyógyszereit miként semmisítse meg! Ezek az intézkedések elősegítik a környezet védelmét.
Mit tartalmaz a Bronchipret szirup?
-                A készítmény hatóanyaga(i) 1 g szirupban:
150 mg kakukkfűkivonat (Extractum Thymi herbae fluidum) és 15 mg borostyánlevél-kivonat (Extractum Hederae helicis folii fluidum
Maltit-szirup, kálium-szorbát, citromsav-monohidrát, tisztított víz, alkohol 5,5-7% (V/V); (1 ml szirup 0,055 g alkoholt tartalmaz. 1 ml = 1,23 g).
Milyen a Bronchipret szirup külleme és mit tartalmaz a csomagolás?
Világosbarna színű, aromás illatú, édes ízű, alkoholos-vizes folyadék: szirup.
Műanyag adagolópohárral ellátott, fehér garanciazáras csavaros kupakkal és kiöntőbetéttel lezárt barna üveg, dobozban. Egy üveg egy dobozban.
Kiszerelések: 50 ml, 100 ml
A forgalomba hozatali engedély jogosultja és a gyártó
A gyógyszer csepp és filmtabletta formájában is forgalomban van 12 éven felüli gyermekek és felnőttek részére.
A készítményhez kapcsolódó további kérdéseivel forduljon a forgalomba hozatali engedély jogosultjának helyi képviseletéhez:
ASI Budapest Kft., 1105 Budapest,Bolgár u. 4. Tel. / Fax: 433-2086  Fax: 431 8953
A betegtájékoztató engedélyezésének dátuma 2009.december 30.
Mail Facebook Twitter Google +
vásárolj még 15 000 Ft összegért!
Ez egy olyan víruscsalád, amely mind emberekben ,mind pedig állatokban megbetegedéseket okozhat.A koronavírusok okozta emberi megbetegedések súlyossága esetenként eltérő: a klinikai kép az enyhe, hétköznapi náthától a súlyosabb légúti megbetegedésig terjedhet. Vannak a víruscsaládnak olyan tagjai,amelyek komolyabb megbetegedéseket okoznak, ilyen a SARS-CoVvagy a MERS-CoVA legújabban felfedezett koronavírus a COVID-19fertőzést okozza.
Az aranyér és visszérAz aranyérbetegség és a visszérbetegség is olyan, a vénás rendszert érintő kórfolyamat, amik az életmód változtatás mellett - a kezdeti fázisban- gyógyszeres kezeléssel is karbantarthatók. A vénás rendszer gyengeségének genetikai oka is van, a tény azonban, hogy egyre több embert érint a betegség egyértelművé teszi, hogy az életmódbeli tényezők milyen fontosak ebben az esetben. Az ülőmunka, a mozgásszegény életmód, a túlsúly, a dohányzás mind olyan faktorok, amelyek elősegítik a betegség kialakulásást
HegkezelésMi is az a heg? A heg a mélyebb hámsérülések után fennmaradt, a sebek gyógyulása után kialakult szövet. Fontos tudni, hogy a hegszövet, nem normális szövet. Nincsennek benne izzadság-, faggyú mirigyek, vagy szőrtüszők és működésében is eltér az előtte ott lévő szövettől. Életünk során előbb utóbb mind szerezünk magunknak kisebb-nagyobb sérülésekből származó, műtéti vagy a pattanások után maradt hegeket. A hegek a személyiségünk részét is képezik, viszont ha feltűnő helyen vannak, ronthatják az önbizalmunkat, önértékelési zavarokat okozhatnak. Ha kiterjedtebb hegről van szó, nem csak esztétikai problémák merülhetnek fel. A heg viszkethet, fájhat, ha hajlatokban van feszülő érzést kelthet, ami a mozgásban is akadályozhat minket. Éppen ezért a minél kisebb hegesedéssel járó sebgyógyulás kiemelkedően fontos.
A kockázatokról és a mellékhatásokról olvassa el a (beteg)tájékoztatót, vagy kérdezze meg kezelőorvosát, gyógyszerészét!
9022 Győr, Jedlik Ányos u. 16.
+36 96 / 310-206
2022. Aranyhajó Patika Gyógyszertár. Minden jog fenntartva.